Dim ond rhan o'm gweledigaeth ar gyfer y rhaglen ehangach i foderneiddio'r rheilffyrdd yw trydaneiddio.  Mae gan gysylltedd trawsffiniol ran bwysig i'w chwarae yn economaidd, a dyna pam yr ydym wedi cysylltu â Thasglu Trydaneiddio Trawsffiniol Gogledd Lloegr i wneud y gorau o gyfleoedd i fuddsoddi yn y rheilffyrdd yn ardal y Northern Hub (gogledd Lloegr) a Gogledd Cymru.  Mae fy swyddogion wedi edrych ar ymarferoldeb ehangu'r gwasanaethau ar draws y Pennines i Ogledd Cymru, ac maent yn datblygu trafodaethau i ddarparu'r gwasanaeth hwnnw.   Rydym hefyd yn gweithio gyda Merseytravel i ddatblygu'r achos dros uwchraddio Halton Curve i wella cysylltedd rhwng Lerpwl a Gogledd Cymru.
Electrification is only part of my vision for a wider rail modernisation programme.  Cross border connectivity has an important economic role to play to maximise opportunities from transport investments in the Northern Hub and North Wales areas.  My officials have examined the feasibility of extending cross-Pennine services into North Wales and are taking forward discussions to deliver that service.  We are also working with Merseytravel to develop the case for upgrading the Halton Curve to improve connectivity between Liverpool and North Wales.